open-index/open-wikipedia-markdown huggingface dataset:
Obchodná akadémia Dušana Metoda Janotu

**Obchodná akadémia Dušana Metoda Janotu** je stredná škola nachádzajúca sa na Ulici 17. novembra č. 2701 v Čadci. Je najstaršou odbornou školou na Kysuciach. Vznikla 1. septembra 1945 ako Štátna obchodná škola. 1. septembra 1958 sa škola stala strednou ekonomickou školou a v roku 1990 sa stala obchodnou akadémiou. Pri príležitosti 60. výročia založenia školy dostala názov „Obchodná akadémia Dušana Metoda Janotu“. Dušan Metod Janota je známou osobnosťou najmä v oblasti ochrany prírody a pamiatkárstva.

## História školy
1. septembra 1945 bol slávnostným *Veni sancte spiritus* otvorený prvý školský rok na   Štátnej obchodnej škole v Čadci. Škola bola prvý rok umiestnená v kresliarni Štátnej meštiackej školy v Čadci, na druhý rok sa škola presťahovala do budovy pri moste, dostala od MNV len prvé poschodie s dvoma miestnosťami a strojovňou. 28. júna 1947 sa vydali prvé vysvedčenia.

## Súčasnosť školy
V súčasnosti škola sídli v novom modernom areáli na Ulici 17. novembra č. 2701 v Čadci. Jej súčasťou je telocvičňa, účtovné stredisko, od septembra 2003 je v prevádzke aj školská jedáleň. V súčasnosti prebieha rekonštrukcia školy, opravila sa strecha, vymenili okná, ale hlavne sa buduje bezbariérový prístup.

Škola spolupracuje s rôznymi závodmi a inštitúciami (prax), zapája sa do medzinárodných projektov spolu s inými európskymi školami, je výborne vybavená audiovizuálnou a výpočtovou technikou, o čom svedčia odborné učebne, z ktorých sú 3 počítačové, 3 strojopisárne (už tiež vybavené počítačmi), 7 jazykových (z toho jedna je vybavená počítačmi), 2 cvičné firmy a od októbra 2009 je k dispozícii úplne nová multimediálna učebňa.

## Zdroj
* Propagačné materiály školy

## Externé odkazy
* Oficiálna webová stránka školy 

Kategória:Obchodné akadémie na Slovensku
Kategória:Školy v Čadci
Stredná odborná škola technická (Humenné, Družstevná 19)

**Stredná odborná škola technická v Humennom** je štátna škola s vyučovacím jazykom slovenským. Škola poskytuje podľa klasifikácie ISCED úplné stredné odborné vzdelanie (vyššie sekundárne vzdelávanie) a stredné odborné vzdelanie (sekundárne). Zriaďovateľom školy je Prešovský samosprávny kraj.

## História
História SOU chemického v Humennom (predchodcu dnešnej Strednej odbornej školy technickej v Humennom) sa začala písať koncom päťdesiatych rokov. Vtedy na východnom Slovensku vznikol a rozrástol sa veľký chemický kombinát Chemko so sídlom v Strážskom. Paralelne sa budoval chemický priemysel aj v Humennom. Existencia týchto dvoch rozrastajúcich sa chemických podnikov si vyžadovala kvalifikovaných pracovníkov. Do roku 1959 školili učňov pre Chemko iné podniky, napr. Chemosvit vo Svite či Syntézia v Pardubiciach. V roku 1959 na základe rozhodnutia vtedajšieho Ministerstva chemického priemyslu bolo v Humennom zriadené **Odborné učilište pri n. p. Chemko Strážske**. V roku 1970 sa učilište stalo **Stredným odborným učilišťom** generálneho riaditeľstva výrobno-hospodárskej jednotky Slovchémie. Formou denného a večerného štúdia poskytovalo aj úplné stredoškolské vzdelanie. V roku 1992 vznikla pri SOUCH v Humennom **SPŠ**. Svojou existenciou obohatila možnosti poskytovaného odborného vzdelávania v Humennom i v priľahlých okresoch Medzilaborce a Snina. V roku 2004 spojením oboch pôvodných škôl do jedného celku vznikla **Združená stredná škola** v Humennom. Po prijatí nového školského zákona, ktorý vstúpil do platnosti 1. septembra 2008, škola zmenila svoj názov na Stredná odborná škola. Od 1. januára 2009 nesie pomenovanie **Stredná odborná škola technická** v Humennom.

## Vzdelávanie
***Stredné odborné vzdelávanie** (sekundárne), ktoré je trojročné a končí záverečnou skúškou, dokladom o získanej kvalifikácií je výučný list.
**Elektromechanik
**Mechanik opravár
**Obrábač kovov
***Úplné stredné odborné vzdelanie** (vyššie sekundárne), ktoré je štvorročné a končí maturitnou skúškou, dokladom o získanej kvalifikácií je maturitné vysvedčenie a výučný list.
**Chemik operátor
**Grafik digitálnych médií
**Elektrotechnika
**Mechanik elektrotechnik
**Mechanik strojov a zariadení

Na škole v školskom roku 2009/2010 študuje 473 žiakov v 20 triedach.

## Externé odkazy
* Oficiálna stránka školy 

Kategória:Stredné odborné školy na Slovensku
Kategória:Humenné
Kategória:Školy v okrese Humenné
Quoridor

**Quoridor** je abstraktná dosková hra pre dvoch až štyroch hráčov, ktorú v roku 1997 vymyslel Mirko Marchesi. Quoridor vyhral cenu *Mensa Mind Game Award* a tiež cenu *Hra roku* v USA, Francúzsku, Kanade a Belgicku. 

## História
Hra Quoridor je založená na staršej hre s názvom Blockade od rovnakého autora z roku 1970. Mirko Marchesi vytvoril v roku 1995 ďalšiu verziu tejto hry pod názvom Pinko Pallino. Pinko Pallino sa hrá medzi dvomi hráčmi na doske 11x11, so 42 zátarasmi a mierne upravenými pravidlami. 

V roku 2004 vyšla hra Quoridor v detskej verzii pod názvom Quoridor Kid so zmenšenou hracou doskou na 7x7, v ktorej sú pešiaci nahradení myškami. 

## Pravidlá
Hracia doska sa skladá z 81 polí (9x9). Každý hráč má vlastného pešiaka, ktorý sa na začiatku hry nachádza v strede rady, ktorá ja ku hráčovi najbližšie. Ak hrajú dvaja hráči, pešiaci sú umiestnení na protiľahlých stranách hracej dosky. Hráči majú okrem pešiakov k dispozícii 20 zátarasov, ktoré si medzi seba rozdelia podľa počtu hráčov. Zátarasy sa dajú umiestňovať medzi hracie polia. Každý zátaras má dĺžku dvoch polí hracej dosky. 

Počas hry hráči striedavo vykonávajú jednotlivé ťahy. V každom ťahu môže hráč buď umiestniť zátaras, alebo posunúť svojho pešiaka o jedno pole v ortogonálnom smere. V prípade, že hráčov pešiak sa nachádza vedľa súperovho, môže ho preskočiť. Ak sa za súperovým pešiakom nachádza ďalší pešiak (pri hre medzi tromi alebo štyrmi hráčmi) alebo zátaras, hráč môže preskočiť až na ďalšie voľné pole vedľa súperovho pešiaka. Zátaras nesmie byť umiestnený tak, aby pešiakovi nezostala žiadna voľná cesta na druhú stranu hracej dosky. 

Cieľom hry je doviesť svojho pešiaka na protiľahlú strahu hracej dosky. Víťazí ten hráč, ktorý ako prvý dostane svojho pešiaka na ľubovolné pole v poslednej rade na opačnej strane hracej dosky.

## Externé odkazy
* Quoridor na boardgamegeek.com 
* Quoridor Kid na boardgamegeek.com 

Kategória:Doskové hry
Kategória:Abstraktné doskové hry
Základná škola (Bytča, Eliáša Lániho 261/7)

**Základná škola, Eliáša Lániho 261/7, Bytča** je základná škola v Bytči.

## História školy
Štátna meštianska škola vo Veľkej Bytči vznikla v roku 1928 pri príležitosti 10. výročia vzniku Československa. Projekt stavby urobil ing. arch. Peter Kropáček z Prahy a so stavbou sa začalo 26. októbra 1926. 28. októbra 1926 žiaci školy a učiteľský zbor so zástupcami obce i občianstva vykonalo prvý výkop. Prvý školský rok sa začal 1. septembra 1928 a v tom roku školu navštevovalo 258 žiakov.

28. októbra 1928 na pamätný deň 10. výročia vzniku ČSR bola zasadená jubilejná lipa na školskom dvore (lipa strieborná).

## Významné osobnosti pôsobiace na škole
* Stanislav Bíroš  - akademický sochár a maliar, na škole pôsobil od septembra 1928 do júla 1939
* Vladimír Čaplovič - literárny historik, stredoškolský profesor a publicista, na škole pôsobil ako riaditeľ od augusta 1960 do septembra 1963
* František Garabík - hádzanárský tréner, učiteľ a bývalý riaditeľ školy od septembra 1996

## Zdroje
* školská kronika
* webová stránka školy

## Externé odkazy
*Webová stránka školy

Kategória:Základné školy na Slovensku
Kategória:Školy v Bytči
Stredná odborná škola (Rožňava, Hviezdoslavova 5)

**Stredná odborná škola** Hviezdoslavova, v Rožňave bola štátna škola s vyučovacím jazykom slovenským. Poskytuje úplné stredné odborné vzdelanie (vyššie sekundárne vzdelanie) a stredné odborné vzdelanie (sekundárne). Zriaďovateľom školy je Košický samosprávny kraj.

## História školy
Škola v roku 2009 oslavuje 60. výročie vzniku školy. 1. septembra 1948 bol slávnostne otvorený školský rok 1948/1949 Ústavu baníckeho dorastu. Nariadením vlády z 31. januára 1957 sa zriadili trojročné odborné učilištia, na čele ktorých boli vedúci učilíšť. Tak vzniklo Stredné odborné učilište banícke, ktoré preberajú Spišské železnorudné bane. Rozhodnutím zo dňa 30. augusta 1980 sa zriadilo Stredné odborné učilište banícke v Rožňave. Od školského roku 1983/84 sa otvoril štvorročný študijný odbor mechanik strojov a zariadení. V školskom roku 1988/89 sa vybudovala učebňa výpočtovej techniky, vybavená 15 počítačmi PMD85 pre výučbu učebného odboru elektromechanik. V školskom roku 1990/91 sa zmenil názov na Stredné odborné učilište, pretože sa zrušila výučba všetkých baníckych odborov. Začalo sa s výučbou nových učebných a študijných odborov. V roku 2003 sa škola zapojila do projektu národnej spoločnosti CISCO v spolupráci s Technickou univerzitou v Košiciach, fakultou elektrotechniky a informatiky. V školskom roku 2008/2009 sa zmenil názov školy na Strednú odbornú školu.

## Štúdium (2020-2021)
***Štvorročné štúdium ukončené maturitnou skúškou, študenti získajú maturitné vysvedčenie a výučný list**
**Grafik digitálnych médií 
**Mechanik strojov a zariadení (so zameraním na CNC programovanie)
**Mechanik elektrotechnik (zameranie po 2. ročníku)
***auto elektronika
***automatizačná technika
***informačné technológie

***Štvorročné štúdium ukončené maturitnou skúškou, študenti získajú maturitné vysvedčenie**
** Informačné a sieťové technológie
** Staviteľstvo - inteligentné domy
***Trojročné štúdium ukončené záverečnou skúškou, študenti získajú výučný list**
**Autoopravár - mechanik
**Mechanik - elektrikár
***Dvojročné učebné odbory s výučným listom**
****odbory sú určené pre žiakov s neukončeným základným vzdelaním**
***poľnohospodárska výroba*
***lesná výroba*
****<u>*vyučovanie a prax prebieha na pracovisku v [[Štítnik (okres Rožňava)|Štítniku]]</u>* 

## Externé odkazy
*Oficiálna stránka školy

Kategória:Stredné odborné školy na Slovensku
Kategória:Školy v Rožňave
Kategória:Organizácie v zriaďovateľskej pôsobnosti Košického samosprávneho kraja
Frank Culbertson

**Frank Lee Culbertson ml.** (* 15. máj 1949, Charleston, Južná Karolína, USA) pôvodne pilot námorníctva Spojených štátov, bol od mája 1984 do augusta 2002 astronautom NASA. Má za sebou tri kozmické lety, dva krátkodobé v raketopláne a štvormesačný pobyt na Medzinárodnej vesmírnej stanici (ISS). Celkom strávil vo vesmíre 143 dní, 14 hodín a 53 minút.

## Život
### Mladosť
Frank Culbertson sa narodil v Charlestone v Južnej Karolíne, vyrástol v meste Holly Hill. Po ukončení strednej školy (1967) prešiel na Námornú akadémiu v Annapolise, tu roku 1971 získal titul bakalára. Toto istého roku vstúpil k námorníctvu, slúžil na lodi Fox (CG-33) v Tonkinskom zálive. Po absolvovaní pilotného výcviku slúžil v rôznych leteckých jednotkách námorníctva, tiež na lietadlových lodiach Midway a John F. Kennedy.

### Astronaut
Prihlásil sa do 10. náboru astronautov NASA, uspel a 23. mája 1984 bol začlenený do oddielu astronautov NASA. Absolvoval kurz všeobecnej kozmickej prípravy a v júni 1985 získal kvalifikáciu pilota raketoplánu Space Shuttle.

Po dokončení prípravy pracoval v skupine zabezpečenia štartov, zúčastnil sa vyšetrovania havárie Challengeru, pracoval v stredisku riadenia letov v Houstone. 

V dňoch 15. – 20. novembra 1990 prvýkrát pobýval vo vesmíre ako pilot raketoplánu Atlantis. Tajný vojenský let STS-38 trval 4 dni 21 hodín a 55 minút. Hlavným cieľom misie bolo vypustenie vojenskej družice.

Po druhýkrát sa do vesmíru dostal v dňoch 12. až 22. septembra 1993 už ako veliteľ shuttla Discovery pri lete STS-51. Posádka vypustila telekomunikačnú družicu ACTS, vypustila a zase odchytila platformu Astro-SPAS a pri výstupe do otvoreného kozmu overovala funkčnosť postupov a nástrojov pre opravy Hubbleovho teleskopu. Dĺžka letu bola 9 dní, 20 hodín a 12 minút.

V septembri 1999 bol menovaný veliteľom Expedície 3 na Medzinárodnú vesmírnu stanicu (ISS), kolegami v posádke sa stali Vladimir Dežurov a Michail Ťurin. Do vesmíru nová posádka ISS vzlietla 10. augusta 2001 v raketopláne Discovery (let STS-105). Po bežnom štvormesačnom pobyte na ISS sa trojica kozmonautov vrátila na Zem v Endeavouri pri lete STS-108. Pristátie prebehlo 17. decembra 2001 po 128 dňoch, 20 hodinách a 46 minútach letu.

V auguste 2002 odišiel z NASA na miesto viceprezidenta spoločnosti .
 
Je ženatý, má päť detí.

## Referencie

* 

## Iné projekty

Kategória:Kozmonauti USA
Kategória:Osobnosti z Charlestonu (Južná Karolína)
Stredná odborná škola (Pruské)

**Stredná odborná škola Pruské** (SOŠ Pruské) je stredná odborná škola sídliaca v obci Pruské.

## História
SOŠ Pruské sa za 60 rokov svojej existencie stala už neoddeliteľnou súčasťou budovania pôdohospodárstva a potravinárstva na Strednom Považí. Škola v Pruskom patrí k mimoriadne aktívnym školám aj v oblasti medzinárodnej spolupráce. Stabilným partnerom je česká škola Stredné odborné učilište vo Valašských Kloboukách. K ďalším partnerom patrila ešte donedávna francúzska škola Legta de Metz Courcelles Chaussy, s ktorou sme zaviedli do praxe pomaturitné štúdium krajinárske úpravy a tvorba krajiny.

Od roku 2000 je škola jedným z partnerov medzinárodnej organizácie FLORNET, ktorá združuje školy , vzdelávacie organizácie, veľkoobchody zaoberajúce sa problematikou kvetinárstva, viazačstva a aranžérstva. V rámci medzinárodných aktív sú aj každoročne realizované medzinárodne tábory EUROTEENS, ktoré sú zamerané na oblasť environmentalistiky. V tomto roku sa piati študenti a jeden pedagóg zúčastnili na tábore v Lobenau pri rakuskej Viedni. Svoju prácu škola prezentovala na medzinárodných výstavách BUGA 2005 v Mníchové, Festival dei Fiori 2008 v talianskom San Reme, ako aj na medzinárodnej súťaži The last Days of Middle Agea 2009, ktorá sa konala v talianskej Sulmone.

## Prehľad odborov ponúkaných SOŠ Pruské 2010/2011
* 4553 4 00 podnikateľ pre rozvoj vidieka
* 4210 6 08 agropodnikateľ -poľnohospodársky manažment
* 4210 6 18 agropodnikanie -kynológia- experimentálne otvorený odbor
* 3916 6 00 životné prostredie
* 4211 6 17 záhradníctvo- viazačstvo a aranžérstvo
* 4211 6 17 záhradníctvo- sadovnícka a krajinárska tvorba 

### Učebné odbory
** 4561 2 01 poľnohospodár - mechanizácia  
** 4571 2 00 záhradník  
** 4569 2 00 viazač- aranžér kvetín  
** 2964 2 00 cukrár  
** 2962 2 00 pekár  
** 4565 2 00 lesokrajinár  
** 2968 2 00 mäsiar  

### Odbory nadstavbového štúdia
** 4511 4 00 záhradníctvo  
** 2982 4 02 potravinárska výroba- pekárska a cukrárska výroba  
** 6403 4 00 podnikanie v remeslách a službách 
 
### Odbory pomaturitného štúdia
** 4523 7 krajinárske úpravy a tvorba krajiny  
** 4221 7 00 vidiecka turistika  

## Externé odkazy
* Webová stránka školy
 

Kategória:Stredné školy na Slovensku
Kategória:Pruské
Kategória:Školy v okrese Ilava
Gymnázium (Krompachy, Lorencova 46)

**Gymnázium Krompachy** je štátne gymnázium, ktoré ponúka štvorročné a osemročné štúdium so všeobecným zameraním. Zriaďovateľom školy je Košický samosprávny kraj.

## História školy
*1953 – 1961: Jedenásťročná stredná škola
*1961 – 1969: Stredná všeobecnovzdelávacia škola
*1969 – súčasnosť: Gymnázium

## Vedenie školy
***Riaditeľka školy:** PaedDr. Darina Dudičová
***Zástupca riaditeľa školy:** RNDr. Jana Darvasiová

## Súčasnosť školy
V školskom roku 2009/2010 študovalo na gymnáziu 315 študentov v ôsmich triedach štvorročného štúdia a 4 triedach osemročného štúdia. Pedagogický zbor pozostával z 21 učiteľov.

V školskom roku 2013/2014 na gymnáziu študovalo už len 215 študentov v siedmych triedach štvorročného štúdia a troch triedach osemročného štúdia.

## Pravidelné podujatia

## [[AMAVET]] klub
Ponúka študentom školy rozvíjať svoje vedomosti a schopnosti v oblasti prírodných vied. Každý rok umožňuje najaktívnejším študentom zúčasniť sa Festivalu vedy a techniky v Bratislave, kde môžu prezentovať pred odbornou porotou svoje projekty. V júni 2009 sa škola zúčastnila *Dní vedeckej mládeže AMAVET* v Lučenci.

## Externé odkazy
* Oficiálna stránka školy 

Kategória:Gymnáziá na Slovensku
Kategória:Krompachy
Kategória:Školy v okrese Spišská Nová Ves
Kategória:Organizácie v zriaďovateľskej pôsobnosti Košického samosprávneho kraja
Luskáčik

**Luskáčik** môže byť:
*náčinie na lúskanie orechov, pozri luskáčik (náčinie)
*Čajkovského balet, pozri Luskáčik (Čajkovskij)
Herta Müllerová

**Herta Müllerová** (* 17. august 1953 Nițchidorf, Rumunsko) je rumunsko-nemecká spisovateľka, ktorá v roku 2009 získala Nobelovu cenu za literatúru.

## Životopis
Herta Müllerová sa narodila v rodine patriacej do nemeckej menšiny v Banáte. Otec slúžil za druhej svetovej vojny v SS, matku deportovali po vojne do pracovného tábora v Sovietskom zväze.

Na univerzite v Temešvári vyštudovala rumunskú literatúru a germanistiku. Pracovala ako prekladateľka, ale v roku 1979 musela toto miesto opustiť, lebo odmietla spolupracovať s komunistickou rumunskou tajnou službou Securitate.

V roku 1987 emigrovala do Nemecka. V roku 1994 získala Kleistovu cenu, najprestížnejšie nemecké literárne ocenenie. V súčasnosti žije v Berlíne.

## Dielo
* *Niederungen* - krátke poviedky vydané v Bukurešti v roku 1982 o živote nemeckej menšiny v Rumunsku
* *Drückender Tango* - 1984, kniha poviedok opisujúcich opäť život v malej nemeckojazyčnej dedine v Rumunsku s jej atmosférou netolerancie a útlaku
* *Der Mensch ist ein großer Fasan auf der Welt* - 1986
* *Barfüßiger Februar* - 1987
* *Reisende auf einem Bein* - 1989
* *Wie Wahrnehmung sich erfindet* - 1990
* *Der Teufel sitzt im Spiegel* - 1991
* *Der Fuchs war damals schon der Jäger* - 1992, román opisujúci každodenný život v totalitnom režime
* *Eine warme Kartoffel ist ein warmes Bett* - 1992, eseje
* *Der Wächter nimmt seinen Kamm* - 1993
* *Angekommen wie nicht da* - 1994
* *Herztier* 1994 - román, príbeh skupiny priateľov, ktorých zlomila rumunská diktatúra
* *Hunger und Seide* - 1995
* *In der Falle* - 1996
* *Der fremde Blick oder das Leben ist ein Furz in der Laterne* - 1999
* *Im Haarknoten wohnt eine Dame* - 2000
* *Heute wär ich mir lieber nicht begegnet* - 2001
* *Heimat ist das, was gesprochen wird* - 2001
* *Der König verneigt sich und tötet* - 2003
* *Die blassen Herren mit den Mokkatassen* - 2005
* *Este sau nu este Ion* - 2005, básnická zbierka, ktorá vznikla a bola publikovaná v rumunčine v rumunských Jasoch (Iaşi)
* *Atemschaukel* - 2009, román mapujúci všedné dni v sovietskych gulagoch

## Iné projekty

## Externé odkazy
* Nobel Prize bio 
* http://www.complete-review.com/authors/mullerh.htm 

## Zdroj

Kategória:Nemeckí spisovatelia
Kategória:Nemeckí spisovatelia románov
Kategória:Nemeckí básnici
Kategória:Nemeckí prekladatelia
Kategória:Rumunskí básnici
Kategória:Rumunskí esejisti
Kategória:Nemeckí nositelia Nobelovej ceny
Kategória:Nositelia Nobelovej ceny za literatúru
Kategória:Nositeľky Nobelovej ceny
Kategória:Rumunské osobnosti nemeckého pôvodu
Kategória:Rumunské umelkyne
Cocaine Cowboys

***Cocaine Cowboys*** je dokumentárny film, ktorý v roku 2006 natočil režisér Billy Corben.  

Film skúma vzostup kokaínu a následnú kriminálnu epidémiu, ktoré zaznamenalo americké mesto Miami v 70. a 80. rokoch 20. storočia. Vo filme sú použité rozhovory s predstaviteľmi LEA, novinármi, právnikmi, bývalými pašerákmi drog a členmi gangov, ktoré poskytujú pohľad z prvej ruky na vojnu s drogami v Miami.

V roku 2008 autor natočil druhý film *[[Cocaine Cowboys II: Hustlin' With The Godmother]]*, ktorý rozpráva životný príbeh bezohľadnej kolumbijskej drogovej magnátky Griseldy Blanco.  

## Externé odkazy
* 
* 

Kategória:Filmy z 2006
Kategória:Filmy USA
Kategória:Filmy podľa názvu
Roman Kováč

Doc. MUDr. **Roman Kováč**, CSc. (* 10. september 1940, Bratislava) je slovenský lekár, univerzitný pedagóg, bývalý politik, bývalý poslanec Národnej rady Slovenskej republiky a bývalý minister zdravotníctva Slovenskej republiky 10. júla 2000 – 15. októbra 2002.

## Život
Roman Kováč študoval v Plzni na Lekárskej fakulte Karlovej univerzity (19571963). V povolaní lekár pracoval v rokoch 1963 až 1977 v Dunajskej Strede a v Bratislave. Od roku 1977 do 1990 pôsobil ako odborný asistent na Inštitúte pre ďalšie vzdelávanie lekárov a farmaceutov v Bratislave a ako vedecký pracovník vo Výskumnom ústave bioniky v Bratislave. V roku 1990 bol zvolený za predsedu Konfederácie odborových zväzov SR a za prezidenta ČS KOZ.

## Politická činnosť
* 1992 – poslanec Federálneho zhromaždenia ČSFR
* 1992 – 1994 – podpredseda vlády Vladimíra Mečiara (1992 – 1994) a poverený riadením ministerstva kontroly
* 1993 – neúspešne kandidoval vo voľbách prezidenta Slovenskej republiky za HZDS
* 1994 – podpredseda vlády Jozefa Moravčíka (1994) pre neekonomické rezorty
* 1994 – 1998 – poslanec NR SR zvolený za Demokratickú úniu Slovenska
* 2000 – 2002 – minister zdravotníctva vo vláde Mikuláša Dzurindu

## Referencie

Kategória:Osobnosti z Bratislavy
Kategória:Slovenskí gynekológovia
Kategória:Politici DEÚS
Kategória:Politici SDK
Kategória:Poslanci česko-slovenského Federálneho zhromaždenia
Kategória:Ministri zdravotníctva Slovenskej republiky
Kategória:Podpredsedovia vlády Slovenska
Kategória:Poslanci NR SR (1994 – 1998)
Kategória:Poslanci NR SR (1998 – 2002)
Kategória:Predsedovia Konfederácie odborových zväzov
Kategória:Slovenskí vysokoškolskí pedagógovia
Kategória:Vyučujúci na Slovenskej zdravotníckej univerzite v Bratislave
Kategória:Dekani Fakulty verejného zdravotníctva Slovenskej zdravotníckej univerzite v Bratislave
Kategória:Kandidáti na prezidenta Slovenskej republiky (1993)
Kategória:Absolventi Lekárskej fakulty Karlovej univerzity
Hex (hra)

**Hex** je abstraktná dosková hra pre dvoch hráčov s jednoduchými pravidlami. 

## História
Hru vymyslel dánsky matematik Piet Hein a v roku 1942 ju prestavil v Niels Bohr Institute. Nezávisle od neho vymyslel túto hru v roku 1947 aj matematik John Forbes Nash na Princeton University. V Dánsku sa hra nazývala *Polygon*, Nashovi následovníci hru nazývali *Nash* (občas aj John). V roku 1952 vydala túto hru firma *Parker Broder* pod názvom Hex, ktorý sa používa dodnes. 

## Pravidlá
Hracia doska sa skladá z herných polí v tvare šesťuholníka. Obvykle má tvar kosoštvorca so stranou o veľkosti 15 polí. Každý hráč má k dispozícii hracie kamene svojej farby (obvykle biele a čierne, alebo modré a červené). Hráči striedavo ukladajú hracie kamene na voľné miesta na hracej doske. 

Cieľom hry je spojiť svojimi kameňmi protiľahlé strany hracej dosky. Prvý hráč, ktorému sa to podarí sa stáva víťazom. 

Pretože začínajúci hráč má v hre výhodu, obvykle sa používa pravidlo, ktoré umožňuje druhému hráčovi vymeniť pozície svojho a súperovho kameňa po prvom ťahu. 

Hex je možné hrať aj so štandardnou zostavou pre hru Go, alebo za pomoci pera a papiera.

## Pozri aj
* Go
* Havannah

## Externé odkazy
* Hex na boardgamegeek.com 
* Hexwiki 
* Hexilla  - online Hex proti AI 

Kategória:Doskové hry
Kategória:Abstraktné doskové hry
Vláda Slovenskej republiky od 15. marca 1994 do 13. decembra 1994

**Vláda Slovenskej republiky od 15. marca 1994 do 13. decembra 1994**, resp. **vláda Jozefa Moravčíka** bola v poradí piata a zároveň dočasná vláda Slovenskej republiky (SR). Vznikla po páde druhej vlády Vladimíra Mečiara, ktorému bola poslancami Národnej rady SR 11. marca 1994 vyslovená nedôvera. Zostavením novej vlády poveril prezident Michal Kováč odídenca z HZDS, ministra zahraničných vecí Jozefa Moravčíka. 

Národná rada SR vyslovila dôveru vláde 12. apríla 1994, pričom z prítomných 119 poslancov ju podporilo 80 poslancov, 33 bolo proti a 6 sa hlasovania zdržalo.

Dňa 17. marca 1994 schválila NR SR ústavný zákon o skrátení volebného obdobia a o vypísaní predčasných volieb na 30. septembra a 1. októbra 1994. 3. novembra 1994, po skončení ustanovujúcej schôdze NR SR, prijal prezident SR demisiu vlády Moravčíka a súčasne vládu požiadal, aby svoju funkciu vykonávala až do vymenovania novej vlády SR 13. decembra 1994.

## Zloženie vlády

## Referencie

Kategória:Vláda Slovenskej republiky
Kategória:1994 na Slovensku
Kategória:Robert Fico
Akademická debata

**Akademická debata** je vzdelávacia aktivita, ktorá učí kriticky myslieť a rozvíja ďalšie zručnosti. Účastníci debaty sú rozdelení na dve strany reprezentujúce opačné pozície v názorovom spektre. Oba tímy presviedčajú panel rozhodcov o platnosti alebo neplatnosti zadanej tézy.

Tímy v debate si pritom nemôžu vybrať, či budú súhlasiť alebo nesúhlasiť s tézou. Musia sa preto vedieť vžiť do postavenia opačnej strany, aj keď s ním nesúhlasia. Uvažovanie o problémoch a rôznych pohľadoch na problematiku debatérov núti utvárať si k nim vlastný postoj založený na informáciách, ktorých správnosť si overujú sami.

Akademickú debatu ako jediná na Slovensku zastrešuje Slovenská debatná asociácia (SDA).

## Debatné tézy
Debatné tézy sú formulované tak, aby bolo na ne možné nájsť dostatok argumentov za aj proti, bez uchyľovania sa ku klamstvám či demagógii. Pokrývajú široké spektrum spoločensky relevantných a aktuálnych tém, akými sú:
* **ľudské práva** („Použitie sily so zámerom ochrániť ľudské práva je oprávnené.“)
* **školstvo** („Vysokoškolské štúdium by malo byť spoplatnené.“)
* **politika** („Spojené štáty by mali zrušiť embargo voči Kube.“)
* **etika** („Nevyliečiteľne chorým by malo byť umožnené podstúpiť eutanáziu.“)
* **témy týkajúce sa mládeže** („Predaj a konzumácia alkoholu by mali byť zakázané.“)

## Debatné formáty
Existujú rôzne pravidlá a štýl, podľa ktorých sa debatuje - tzv. debatné formáty. Medzi najpoužívanejšie (najmä na Slovensku) patrí: 

* Debatný formát Karla Poppera
* Britský parlamentný formát
* World Schools Debating Competition formát

## Externé odkazy
* Porovnanie debatných formátov Debatná príručka SDA . 
Kategória:Vzdelávanie
Sophie Schollová

**Sophie Schollová** (* 9. máj 1921, Forchtenberg, Nemecko - † 22. február 1943, Mníchov) bola nemecká študentka a protinacistická bojovníčka. Spolu so svojím bratom a inými študentmi bola členkou Mníchovského protinacistického odboja Biela ruža. V Nemecku je jednou z najuznávanejších historických postáv - stala sa symbolom boja proti nacionálnemu socializmu, ako i symbolom samotného hnutia Biela ruža (možno aj preto, že bola jedinou ženskou členkou hnutia).

## Životopis
Narodila sa vo Forchtenbergu (Württembersko) ako dcéra liberálneho starostu Roberta Scholla a jeho ženy Magdaleny. Bola vychovávaná v kresťansko-humanistickom duchu.

Počas štúdia na gymnáziu, podobne ako aj jej starší brat Hans, dokonca sympatizovala s nacistickým ideálom spoločnej veľkej ríše, no v dôsledku vlastných zážitkov počas aktivít v záchrannej službe počas vojny postupne začala nacistický režim odmietať.

V roku 1942 začala študovať na biologickej a filozofickej fakulte Mníchovskej univerzity. Prostredníctvom brata Hansa, ktorý v Mníchove študoval medicínu, sa dostala k študentom, ktorí tiež odmietali NS režim. 

Podieľala sa na rozdávaní nelegálnych letákov odbojovej skupiny *Biela ruža* i na iných protirežimových činnostiach (6 rôznych "letákov" s odbojovými textami - šírili ich členovia odboja, alebo dokonca odbojové letáky vypustili lietadlá Spojeného kráľovstva na Nemecko a rozširovali ich aj vo vysielaní BBC).

18. februára 1943 rozdávali súrodenci Schollovci vyše 1 700 letákov na Mníchovskej univerzite, pristihol ich však školník a udal tajnej polícii (Gestapo). Gestapo zajalo súrodencov a Christopha Probsta (1919 - 1943), ďalšieho člena Bielej ruže. Po trojdňovom vypočúvaní nasledoval 22. februára 1943 proces pred Súdnym dvorom. Hans, Sophie a Christoph boli odsúdení na smrť a ešte v ten istý deň popravení gilotínou v Mníchove.

Jej životný príbeh bol i sfilmovaný vo filme s názvom *Sophie Schollová: posledné dni*.

## Iné projekty

Kategória:Nemecké osobnosti druhej svetovej vojny
Kategória:Nemecký protinacistický odboj
Kategória:Osobnosti na nemeckých poštových známkach
Kategória:Popravení gilotínou
Valter Šeda

Prof. RNDr. **Valter Šeda** DrSc. (* 11. apríl 1931, Sereď – † 21. november 2002) bol slovenský matematik a profesor na Matematicko-fyzikálnej fakulte Univerzity Komenského v Bratislave. Zaoberal sa predovšetkým obyčajnými diferenciálnymi rovnicami, je tiež známy ako autor skrípt ku komplexnej analýze.

## Život

Profesor Valter Šeda sa narodil v roku 1931 v Seredi. Študoval na gymnáziu v Kežmarku, kde v roku 1949 aj zmaturoval. Po maturite študoval matematiku na Prírodovedeckej fakulte Univerzity Komenského v Bratislave, štúdium dokončil v roku 1953, vzápätí pôsobil ako ašpirant pod vedením Jura Hronca a Otakara Borůvku. V roku 1964 sa stal docentom, v roku 1982 profesorom, ako aj doktorom vied. Zomrel v roku 2002.

## Vybrané publikácie

* M. Greguš, M. Švec a V. Šeda: *Obyčajné diferenciálne rovnice.* Alfa, 1985.
* V. Šeda: *Komplexná Analýza.* Univerzita Komenského, 1987.

## Referencie

Kategória:Slovenskí matematici
Kategória:Absolventi Prírodovedeckej fakulty Univerzity Komenského
Kategória:Osobnosti zo Serede
Kategória:Slovenskí vysokoškolskí pedagógovia
Kategória:Slovenskí univerzitní profesori
Kategória:Vyučujúci na Fakulte matematiky, fyziky a informatiky Univerzity Komenského v Bratislave
Reštavrácia

**Reštavrácia** môže byť:
*voľby župných úradníkov v Uhorsku, pozri reštavrácia (voľby)
*Kalinčiakova kniha, pozri Reštavrácia (Kalinčiak)
Nukleoid

**Nukleoid** (iné názvy: **jadrový ekvivalent, ekvivalent jadra, nukleoplazmatická oblasť, centrálna oblasť**) je oblasť v prokaryotickej bunke (spravidla v jej strede), ktorá obsahuje DNA. Je obdobou bunkového jadra eukaryotickej bunky. 
V skutočnosti ide o kruhový chromozóm, ktorý je 1000-krát dlhší ako prokaryotická bunka, preto býva poskrúcaný do slučiek. Prokaryotické jadro nikdy nie je ohraničené jadrovou membránou. Niekedy sa jadro prokaryotickej bunky označuje ako difúzne jadro alebo nepravé jadro.

DNA prokaryotickej bunky alebo vírusu sa nazýva genofor alebo prokaryotický či baktériový chromozóm.

Kategória:Bunka
The Linked Ring

**The Linked Ring Brotherhood** bol fotografický spolok založený v Veľkej Británii v&nbsp;roku 1892. K&nbsp;jeho zakladateľom George Davisonovi a H.&nbsp;P.&nbsp;Robinsonovi sa pridal rad významných fotografov nielen britských, ale tiež z ďalších krajín Európy a zo Spojených štátov. Členmi spolku sa stali napr. Frederick Henry Evans, Hugo Henneberg, Paul Martin, Alfred Stieglitz, Frank Meadow Sutcliffe a Clarence Hudson White.

Impulzom k&nbsp;založeniu spolku boli rozpory medzi prívržencami „čistej“ fotografie s&nbsp;ostrou kresbou a prirodzenou tonalitou a zástancami tvorivej umeleckej fotografie, ktorí opustili anglickú *[[Fotografická spoločnosť|Fotografickú spoločnosť]]* a založili *The Linked Ring Brotherhood*. Secesné a impresionistické piktorialistické fotografie svojich členov a aj iných autorov spolok prezentoval na medzinárodných výstavách.

*The Linked Ring Brotherhood* zanikol v&nbsp;roku 1910.

## Literatúra
* 

## Referencie


## Externé odkazy

* A History of Photography by Robert Leggat  
* Luminous–Lint 

## Zdroj
*

Kategória:Fotografické skupiny
Kategória:Dejiny fotografie
Glamour

[náhľad|[Marilyn Monroe odfotografovaná Earlom Moranom (1950)]]
**Glamour** je fotografický žáner, v ktorom sú ľudia, najčastejšie ženy, vyobrazené tak, aby zvýrazňovali atraktívnosť a šarm. Aj keď u glamour portrétov väčšinou ide o obrázky skromnejšie odetých postáv, primárne nejde o dôraz na vyobrazenie poprsia, či genitálií objektu. Tento druh fotografií je zameraný na provokáciu, tajomno a zvádzanie (erotična a sexuálneho napätia) cieľových subjektov. Keďže pri výrobe snímok ide o dosiahnutie dôrazu na dokonalosť fotených modelov, sú pri nej používané vylepšovacie techniky od kozmetických úprav, manipulácie s osvetlením, v súčasnosti aj dodatočným zdokonaľovaním v grafických programoch (napr. Photoshop...). 

Fotografia v štýle glamour je spravidla vyobrazením statickej pózy subjektu. Subjektami, snímok, ktoré majú komerčný charakter a sú používané pre výrobu kalendárov, plágátov pin-up a časopisov (hlavne obálok), sú najčastejšie profesionálne modely, no môže ísť aj o vybraté zaujímavé typy z radov amatérov, či naopak o známe osobnosti šoubiznisu.

## Príklady glamourovej fotografie

Obrázok:Michele Merkin 1.jpg|Americká modelka a televízna moderátorka Michele Merkinová
Obrázok:Lucy Pinder.jpg|Lucy Pinder
Obrázok:Pulling the strings.jpg|Detail ako glamour
Obrázok:Glamour Models on Red Carpet.jpg|Modelky na červenom koberci, Hollywood 2008


## Pozri aj
* pin-up girl
* Akt
* Módna fotografia

## Referencie
 

## Zdroj

## Iné projekty

Kategória:Fotografia
Kategória:Módne štýly
David Morris Lee

**David Morris Lee** (* 20. január 1931, Rye, New York, USA) je americký fyzik. 

V roku 1996 dostal s Robertom Colemanom Richardsonom a Douglasom Deanom Osheroffom Nobelovu cenu za fyziku za objav supratekutosti hélia III.

## Referencie


## Iné projekty

## Externé odkazy
* Faculty page at Cornell

Kategória:Fyzici USA
Kategória:Absolventi Yale University
Kategória:Absolventi Harvard University
Kategória:Nositelia Nobelovej ceny za fyziku
Kategória:Nositelia Nobelovej ceny z USA
Kategória:Fyzici židovského pôvodu
Kategória:Osobnosti zo štátu New York
Robert Coleman Richardson

**Robert Coleman Richardson** (* 26. jún 1937, Washington, USA – † 19. február 2013, Ithaca, New York) bol americký experimentálny fyzik a profesor fyziky na Cornellovej univerzite. 

V roku 1996 dostal spoločne s Davidom Morrisom Leem a Douglasom Deanom Osheroffom Nobelovu cenu za fyziku za objav supratekutosti hélia III.

Kategória:Fyzici USA
Kategória:Nositelia Nobelovej ceny za fyziku
Kategória:Nositelia Nobelovej ceny z USA
Kategória:Osobnosti z Washingtonu D.C.
Douglas Dean Osheroff

**Douglas Dean Osheroff** (* 1. august 1945, Aberdeen, Washington, USA) je americký fyzik.

Je nositeľom Nobelovej ceny za fyziku za rok 1996, ktorú dostal spoločne s Davidom Morrisom Leem a Robertom Colemanom Richardsonom za objav supratekutosti hélia 3. V súčasnosti je profesrom na Stanford University.

## Životopis
Narodil sa v Aberdeene v štáte Washington. Jeho otec, William Osherhoff, bol syn židovských imigrantov pôvodom z Ruska, jeho matka, Bessie Anne (Ondov), bola dcéra slovenských a pracovala ako zdravotná sestra. Osheroff bol birmovaný luteránskou cirkvou, ale dostal možnosť si vybrať a rozhodol sa ďalej v cirkevnom živote nepokračovať. Vyhlásil, že „v určitom zmysle sa mu zdalo, že kostol je najhoršie miesto pre klamstvo. Snáď v určitej emočnej rovine myšlienku Boha akceptujem, ale neviem, ako by sa vedel prejaviť“.

Bakalársky titul získal v roku 1967 na Caltechu, kde navštevoval prednášky Richarda Feynmena a vykonával výskum pre Gerryho Neugebauera.

Následne ďalej študoval na Cornell University, kde v laboratóriu atómovej fyziky a fyziky pevných skupenstiev pracoval na výskume fyziky nízkych teplôt. Spolu s Davidom Leeom, vedúcim laboratória, a Robertom C. Richardsonom, použili Pomerančukov článok pri skúmaní správania sa <sup>3</sup>He pri teplotách pár tisícin stupňa nad absolútnou nulou. Pri svojich meraniach objavili neočakávané efekty, ktoré neskôr vysvetlili ako fázové prechody na supratekutú fázu 3He. Lee, Richardson a Osheroff za tento objav spolu v roku 1996 dostali Nobelovu cenu za fyziku.

Ph.D. získal na Cornell University v roku 1973. Neskôr 15 rokov pracoval v Bellových laboratóriách, kde pokračoval vo výskume fenoménov odohrávajúcich sa v 3He pri nízkych teplotách. V roku 1987 sa presťahoval na katedru fyziky a aplikovanej fyziky na Stanford University, kde túto katedru v rokoch 1993 – 96 aj viedol. Jeho výskum sa zameriaval na fenomény prebiehajúce pri extrémne nízkych teplotách. V roku 2003 sa stal členom komisie Columbia Accident Investigation Board, ktorá vyšetrovala príčiny havárie raketoplánu Columbia.

V súčasnosti je členom poradného výboru Scientists and Engineers for America (SEA), organizácie zameranej na presadzovanie rozumnej vedy vo vláde USA.

V roku 1970 sa oženil s Phyllis Liu-Osheroffovou.

## Ocenenia
V roku 2012 získal čestný doktorát Slovenskej technickej univerzity.

## Referencie

## Iné projekty

## Externé odkazy
*Stanford Physics Department - Osheroff 
*Osheroff Learning of his Nobel Prize  
*Freeview video interview with Douglas Osheroff by the Vega Science Trust

Kategória:Fyzici USA
Kategória:Nositelia Nobelovej ceny za fyziku
Kategória:Nositelia Nobelovej ceny z USA
Kategória:Fyzici židovského pôvodu
Kategória:Osobnosti USA židovského pôvodu
Kategória:Osobnosti USA slovenského pôvodu
Kategória:Absolventi Cornell University
Kategória:Absolventi California Institute of Technology
Kategória:Osobnosti zo štátu Washington
Kategória:Držitelia čestných doktorátov Slovenskej technickej univerzity v Bratislave
L-systém

thumb|300px|Obrázky rastlín generované použitím 3D L-systémov.

**L-systém** alebo **Lindenmayerov systém** je druh formálnej gramatiky známy najmä vďaka svojmu použitiu pri modelovaní vývinu rastlín, ako aj ďalším biologickým aplikáciám. L-systémy môžu byť použité aj na generovanie niektorých typov fraktálov (napr. Kochova vločka). Sú pomenované podľa maďarského teoretického biológa a botanika Aristida Lindenmayera (toho času pôsobiaceho na univerzite v Utrechte), ktorý s týmto konceptom prišiel v roku 1968.

Formálne sa L-systém definuje ako trojica G = (\Sigma, R, A) , kde \Sigma je abeceda, t. j. konečná neprázdna množina znakov, R je množina prepisovacích pravidiel a A \in\Sigma^{\ast}  je tzv. axióma - konečné slovo nad abecedou \Sigma, v ktorom odvodenie začína.

L-systémy sú podobné frázovým gramatikám - abeceda aj množina prepisovacích pravidiel sa vyskytujú aj v definícii frázovej gramatiky, axióma je analógiou tzv. počiatočného neterminálu. Najväčším rozdielom však je, že sa nerozlišujú množiny terminálnych a neterminálnych symbolov - odvodenie končí, pokiaľ sa nedá použiť žiadne z prepisovacích pravidiel. Jestvujú však definície L-systémov, ktoré pripúšťajú aj analógiu terminálnych symbolov - tzv. konštanty, ktoré sa nemôžu vyskytovať na ľavej strane žiadneho odvodzovacieho pravidla.

Kategória:Formálne jazyky
Frank Eugene

thumb|Frank Eugene – ''Mužský akt'' (1897)
**Frank Eugene**, vlastným menom **Frank Eugene Smith** (* 19. september 1865 New York – † 16. december 1936 Mníchov) bol americký fotograf, maliar a grafik, ktorý žil prevažne v&nbsp;Nemecku. Fotografoval v štýle impresionizmu a secesie. Bol portrétistom uznávaným v&nbsp;Európe i v Spojených štátoch.

V roku 1884 začal študovať v&nbsp;New Yorku maliarstvo, potom v štúdiu pokračoval od roku 1886 v&nbsp;nemeckom Mníchove. Počas štúdií ho zaujala tiež fotografia. Po dokončení štúdií sa vrátil v&nbsp;roku 1894 do New Yorku, kde pracoval ako scénický výtvarník a maliar portrétov. Roku 1900 odišiel opäť do Nemecka, kde sa venoval umeleckej fotografii.

V roku 1902 sa podieľal na založení fotografického spolku Photo-Secession. Od roku 1907 vyučoval fotografiu v&nbsp;Mnichove, v&nbsp;roku 1913 bol menovaný profesorom na *Kráľovskej akadémii grafických umení* v&nbsp;Lipsku.

## Iné projekty

## Literatúra
* 

## Referencie

## Zdroj

## Externé odkazy
* Biografia Frank Eugene 

Kategória:Fotografi USA
Kategória:Nemeckí fotografi
Kategória:Grafici USA
Kategória:Nemeckí grafici
Kategória:Portrétni fotografi USA
Kategória:Nemeckí portrétni fotografi
Základná škola (Bytča, Ulica mieru č. 1235)

**Základná škola, Ulica mieru 1235, Bytča** je základná škola v Bytči.

Základná škola bola otvorená  v roku 1963, kedy pozostávala z dvoch hlavných budov. Postupne bola vybudovaná telocvičňa, budova pre pracovné vyučovanie (dielne), jedáleň s kuchyňou pre stravovanie žiakov a pedagógov. Posledným rozšírením priestorov pre vzdelávanie bola prístavba tzv. novej budovy, v ktorej sa v súčasnosti nachádzajú odborné učebne a triedy pre mimoriadne nadané deti. 

Od 1. januára 2000 sa zmenila právna forma školy, škola získala právnu subjektivitu.

Základná škola poskytuje základné vzdelanie stupňa ISCED 1 a ISCED 2, spravidla deťom vo veku od 6 rokov do 15 rokov. Škola je štruktúrovaná ako úplná, plnoorganizovaná. Kapacita školy je postačujúca, disponuje primeraným množstvom vybavených učební pre kmeňové triedy v každom ročníku i pre špecializované odborné učebne. Školu tvorí 6 samostatných budov, ktoré sú umiestnené v jednom areáli obklopenom príjemnou a udržiavanou zeleňou. V školskom roku 2007/2008 prešiel areál kompletnou parkovou úpravou – vysadené boli nové dreviny a iné vždyzelené rastliny. 

V školskom roku 2008/2009 sa začala kompletná rekonštrukcia dvoch hlavných budov – po výmene okien bude nasledovať oprava striech so strešnou nadstavbou, obnova sietí a rozvodov, modernizácia a estetizácia hygienických zariadení a vybavenia tried. Kompletná rekonštrukcia čaká aj telocvičňu. Tieto zmeny prispejú k zlepšeniu prostredia pre výchovno-vyučovací proces.

## Externé odkazy
Webové stránka školy

Kategória:Základné školy na Slovensku
Kategória:Školy v Bytči
Severoluzitánske kráľovstvo

right|thumb|Mapa znázorňuj, kde sa malo '''Kráľovstvo Severnej Luzitánie''' nachádzať.

**Severoluzitánske kráľovstvo** alebo **Kráľovstvo Severná Luzitánia** bolo kráľovstvo, ktoré v roku 1807 chcel vytvoriť Napoleon pre panovníka zaniknutého Etrúrskeho kráľovstva Karola II.. Malo sa nachádzať v severnom Portugalsku.

V roku 1807 Portugalsko odmietlo Napoleonovu požiadavku pripojiť sa ku kontinentálnej blokáde, ktorá bola namierená proti Anglicku. Napoleon 27. októbra 1807 uzavrel so Španielskom Fontainebleauskú zmluvu, podľa ktorej chcel vojensky obsadiť územie Portugalska a rozdeliť ho na tri krajiny:

* **Severoluzitánske kráľovstvo:** Malo sa nachádzať na severe Portugalska medzi riekami Douro a Minho. Patrili by mu významné mestá Porto a Braga. Názov kráľovstva vychádzal z názvu rímskej provincie Lusitánia.
* **Portugalsko:** Malo to byť zmenšené územie dovtedajšieho kráľovstva, ktoré by ohraničovali rieky Douro a Tagus; obsahovalo by hlavné mesto Lisabon. Bolo by priamo podriadené Francúzsku.
***Algarves:** Územie na juhu Portugalska; malo ležať južne od rieky Tagus. Obsahovalo by regióny Algarve a Alentejo. Na tomto území by vládol španielsky vojvoda Manuel de Godoy, ktorý by tak získal titul princ.

Nasledoval francúzsky útok na Portugalsko pod vedením maršala Junota a hlavné mesto Lisabol podľahol francúzskej armáde 1. decembra 1807. Anglický zásah pod vedením Artura Wellesleyho, wellingtonského vojvodu, obnovil Portugalskú nezávislosť. Poslední francúzsky vojaci boli z Portugalska vyhnaní v roku 1812.

## Zdroj
* 

Kategória:Dejiny Portugalska
Gymnázium (Myjava, Jablonská 5)

**Gymnázium na Myjave** bolo založené v roku 1944 ako evanjelické slovenské gymnázium. 

V súčasnosti má 3 formy štúdia, a to 8-ročnú, 4-ročnú a 5-ročnú. Osemročná a štvorročná forma štúdia je bez zamerania, päťročná forma je bilingválneho charakteru, teda zameraná na cudzí jazyk – angličtinu –, kde sú predmety ako napr. biológia alebo matematika vyučované v anglickom jazyku.

Škola poskytuje kvalitné vzdelanie najlepším študentom v regióne, úspešnosť absolventov školy pri prijímacích pohovoroch na vysokoškolské štúdium neklesla za posledné roky pod 90 %. Škola je členom klimatickej aliancie, momentálne spolupracuje so strednými školami z Nórska, Fínska, Turecka a Maďarska a názov jej vzdelávacieho programu je: „*Škola pre život*.“

## Externé odkazy
*Oficiálna stránka školy 

Kategória:Gymnáziá na Slovensku
Kategória:Myjava (mesto)
Kategória:Školy v okrese Myjava
Respirátor (filter)

náhľad|Táto maska čistiaca vzduch sa využíva najmä v prašnom prostredí a pri práci s bežnými prchavými látkami (napríklad pri používaní riedených farieb)
**Respirátor** (iné názvy: **respiračná maska**, **inhalačná maska**, **dýchacia maska**, **plynová maska**, **ochranná maska**; ) je zariadenie určené na ochranu pred vdychovaním nebezpečných látok (najmä plynov) alebo prachových častíc rozptýlených v ovzduší. V závislosti na druhu látok, pred ktorými má respirátor chrániť rozoznávame viacero druhov a veľkostí respirátorov. Rovnako rozsiahle sú oblasti jeho používania, od bežnej ochrany osôb pri práci, cez medicínske, alebo priemyselné respirátory, až po využitie ako súčasť vojenskej výstroje. Za najjednoduchší model respirátora môžeme považovať hygienické rúško (chirurgická maska), ktoré chráni napríklad pred nákazou prenášanou kvapôčkovou infekciou.

## Delenie respirátorov
Respirátory sa delia na dve kategórie: 
* filtračný respirátor - používa sa na filtráciu vdychovaného vzduchu, ktorý sa na základe použitých filtrov zbavuje určených látok
* respirátor so zásobou vzduchu - obsahuje zásobu čerstvého, netoxického vzduchu, ktorý je dodávaný používateľovi

## Ergonómia a školenie
Používanie respirátora človeka zaťažuje. Počas výdychu je vo vzduchu veľa oxidu uhličitého. Tento vzduch vyplní priestor v maske; a potom sa inhaluje druhýkrát. Koncentrácia oxidu uhličitého môže prekročiť hygienické limity) (1,4% za 15 minút; a 0,5% za 8 hodín). Respirátory môžu spôsobiť bolesti hlavy, dermatitídu atď. Učebnica HSE odporúča používať respirátory najviac 1 hodinu.

## Referencie

Kategória:Ochranné pomôcky
Vitalij Lazarevič Ginzburg

**Vitalij Lazarevič Ginzburg** (; * 4. október 1916, Moskva, Rusko, vtedy Ruské impérium – † 8. november 2009, Moskva) bol ruský teoretický fyzik a astrofyzik. 

V roku 2003 dostal spoločne s Alexejom Alexejevičom Abrikosovom a Anthonym Jamesom Leggettom Nobelovu cenu za fyziku za priekopnícke výsledky v oblasti teórie supravodivých a supratekutých látok. Je tiež nositeľom Wolfovej ceny za fyziku (1994/1995) a viacerých iných vedeckých ocenení.

Vitalij Ginzburg je tiež známy ako jeden z otcov sovietskej vodíkovej bomby a ako zástanca ateizmu, napísal niekoľko kníh ohľadom náboženstva a ateizmu. 

## Iné projekty

Kategória:Ruskí fyzici
Kategória:Sovietski fyzici
Kategória:Fyzici židovského pôvodu
Kategória:Ruskí autori náučnej literatúry
Kategória:Sovietski autori náučnej literatúry
Kategória:Autori náučnej literatúry židovského pôvodu
Kategória:Nositelia Nobelovej ceny za fyziku
Kategória:Ruskí nositelia Nobelovej ceny
Kategória:Nositelia Wolfovej ceny za fyziku
Kategória:Členovia Ruskej akadémie vied
Kategória:Zahraniční členovia Kráľovskej spoločnosti
Kategória:Ruské osobnosti židovského pôvodu
Kategória:Ruskí ateisti
Kategória:Pochovaní na Novodievčom cintoríne
Kategória:Osobnosti z Moskvy
Anthony James Leggett

**Anthony James Leggett** (* 26. marec 1938, Londýn, Spojené kráľovstvo† 8. marec 2026) bol britský fyzik žijúci v USA, ktorý sa zaoberal predovšetkým fyzikou nízkych teplôt.

V roku 2003 dostal spolu s Vitalim Lazarevičom Ginzburgom a Alexejom Alexejevičom Abrikosovom Nobelovu cenu za fyziku za priekopnícke výsledky v oblasti teórie supravodivých a supratekutých látok. Je tiež nositeľom Wolfovej ceny za fyziku (2002/2003).

## Referencie

## Iné projekty

## Externé odkazy
* Biografia 
* Schrödingers katze  

Kategória:Osobnosti z Londýna
Kategória:Anglickí fyzici
Kategória:Fyzici USA
Kategória:Nositelia Nobelovej ceny za fyziku
Kategória:Nositelia Wolfovej ceny za fyziku
Kategória:Členovia Kráľovskej spoločnosti
Kategória:Členovia Ruskej akadémie vied
Kategória:Absolventi Oxfordskej univerzity
Kategória:Naturalizované osobnosti USA
Nicklas Bergfors

**Nicklas Bergfors** (* 7. marec 1987, Södertälje, Švédsko) je švédsky hokejový útočník. Momentálne je hráčom tímu NHL Atlanta Thrashers. Na drese nosí číslo 18.

## Hráčska kariéra
Profesionálnu kariéru začal vo švédskom klube Södertälje SK v sezóne 2004/05. Po tomto ročníku si ho v drafte vybral tím New Jersey Devils. V nasledujúcej sezóne bol presunutý do farmárskeho klubu New Jersey Albany River Rats. V roku 2006 sa zúčastnil v drese švédska majstrovstiev sveta juniorov v USA. V nasledujúcej sezóne sa dostal do ďalšieho farmárskeho klubu Lowell Devils, v ktorom hral aj ďalšie dva ročníky. Prvý zápas v NHL odohral v drese New Jersey v sezóne 2007/2008. Ale od októbra 2009 hráva v prvom tíme New Jersey Devils. 2. februára 2010 bol vymenený do Atlanty Thrashers spolu s Johnnym Oduyom, Patricom Cormier a právom na výber v prvom a druhom kole draftu 2010 za Iľja Kovaľčuka.

## Klubová štatistika

## Externé odkazy
* 
*Nicklas Bergfors - profil na NHL.com

Kategória:Švédski hokejisti
Kategória:Hráči Atlanta Thrashers
Kategória:Hráči New Jersey Devils
Kategória:Hráči Nashville Predators
Kategória:Hráči Södertälje SK
Kategória:Hráči Albany River Rats
Kategória:Hráči Lowell Devils
Kategória:Hráči Ak Bars Kazaň
Kategória:Hráči Severstaľ Čerepovec
Kategória:Hokejisti draftovaní klubom New Jersey Devils